Lee Van Cleef

**Ly Van Klyfas** (, pilnas vardas – *Clarence Leroy „Lee“ Van Cleef, Jr. *; 1925 m. sausio 9 d. – 1989 m. gruodžio 16 d.) – JAV aktorius, išgarsėjęs neigiamų herojų vaidmenimis vesternuose ir veiksmo filmuose šeštajame ir septintajame dešimtmetyje.

## Biografija
Ly Van Klyfas gimė Somervilyje, Niudžersyje, olandų emigrantų Marion Levinos ir Clarence LeRoy Van Cleef, Sr.šeimoje.

1942 m. buvo pašauktas į tarnybą JAV kariuomenėje ir, patekęs į laivyną, dalyvavo Antrajame pasauliniame kare. Iki 1946 m. jis tarnavo minų paieškos laivuose Karibų jūroje, vėliau – Juodojoje ir Kinijos jūrose.

Baigęs tarnybą, Ly grįžo į gimtąjį Somervilį, kur dirbo buhalteriu bei ūkininkavo. Kaip pats vėliau prisipažino, aktoriumi tapo atsitiktinai. Šeimos narių ir draugų paskatintas, jis išmėgino savo jėgas mėgėjiškame Clintono teatre, nes visiems darė įspūdį jo griežtas žvilgsnis ir skirtingų spalvų akys: viena žalia, kita – mėlyna. Vėliau, vaidinant kine, Ly buvo priverstas naudoti lęšius, kad jo akys būtų vienos spalvos – rudos.

Pirmasis vaidmuo teatre buvo pagal Brodvėjaus spektaklį „Mister Roberts“. Nors netrukus susipyko su režisieriumi ir buvo išmestas iš teatro, tačiau jį spėjo pastebėti režisierius Stenlis Krameris, tuo metu ieškantis aktoriaus filmui „High Noon“. Ly, sužinojęs apie būsimą personažą, pasiūlymą iškart atmetė, tačiau režisierius nenusileido ir, paskambinęs kitą dieną, pasiūlė jam didesnį vaidmenį. Šį kartą Ly sutiko.

Filmas „High Noon“ pasirodė 1952 m. Nors Ly vaidmuo nebuvo pagrindinis, tačiau jo pakako atkreipti į save dėmesį. Vienas po kito sekė vesternai, dramos ir noir žanro filmai, kuriuose Ly vaidino neigiamus herojus.

Ly išpopuliarėjo, tačiau vis dažniau pradėjo piktnaudžiauti alkoholiu. 1959 m. girtas pateko į autoavariją, kuri vos nekainavo jam karjeros. Ly susižalojo kelį ir gydytojai pareiškė, kad jis daugiau niekada negalės jodinėti, kas buvo gyvybiškai svarbu jo amplua aktoriui. Tačiau, nepaisant pesimistiškų prognozių, jau po 6 mėnesių jis jau sėdėjo balne. Kol tęsėsi gydymas, Ly kartu su žmona Joan pradėjo interjero dekoravimo verslą ir išbandė save kaip dailininkas, piešdamas peizažus ir jūras. Netrukus nutiko dar viena nelaimė – Ly neteko dešiniosios rankos viduriniojo piršto. Sklandė gandai, kad tai nutiko per muštynes bare, nors pats Ly visada tvirtino, kad nelaimingas atsitikimas įvyko jam dirbant namuose.

Po šių nelaimių atrodė, kad Ly aktoriaus karjera yra baigta. Jam buvo siūlomi nedideli vaidmenys, daugiausia televizijos filmuose, sumažėjo honorarai ir kino studijos prarado susidomėjimą.

Situacija netikėtai pasikeitė 1965 m., kai jaunas italų režisierius Sergio Leone atvyko į Holivudą ieškoti aktorių savo filmui „Keliais doleriais daugiau“. Kalbama, kad Leone norėjo kito aktoriaus, bet šis jau buvo sudaręs sutartį su kitu režisieriumi. Leone pamatė Ly nuotrauką studijoje ir paskambino šio agentui, kuris net nežinojo kur rasti aktorių. Susitikęs su režisieriumi, Ly užsiprašė 17 tūkst. dolerių honoraro: „- Pagrindinis motyvas sutikti filmuotis buvo pinigai“.

Dar po metų, 1966 m., Sergio Leone vėl pakvietė Ly į savo filmą. Šį kartą tai buvo „Geras, blogas ir bjaurus“. Abiejuose Ly oponentas buvo Klintas Istvudas, o jo suvaidinti neigiami herojai tapo kino klasika.

Šie Sergio Leone filmai pavertė Ly didžiule žvaigžde Europoje, o tai padėjo vėl susigrąžinti prarastą populiarumą JAV.

Iš viso Ly suvaidino daugiau kaip 170 įvairių filmų ir serialų, o jo sukurti neigiami herojai tapo kulto ir mėgdžiojimo objektais.

Aktorius mirė 1989 m. savo namuose Kalifornijoje ištiktas širdies smūgio.

## Šeima
Ly Van Klyfas buvo vedęs 3 kartus:

* Patsy Ruth Kahle (1943–1960)
* Joan Drane (1960–1974)
* Barbara Havelone (1976–iki savo mirties)

Su pirmąja žmona susilaukė 3 vaikų: Deborah, Alano ir Davido.

## Filmai

* *High Noon* (1952)
* *Untamed Frontier* (1952)
* *Kansas City Confidential* (1952)
* *The Beast From 20,000 Fathoms* (1953)
* *The Lawless Breed* (1953)
* *The Bandits of Corsica* (1953)
* *White Lightning* (1953)
* *Arena* (1953)
* *Vice Squad* (1953)
* *Jack Slade* (1953)
* *The Nebraskan* (1953)
* *Private Eye* (1953)
* *Tumbleweed* (1953)
* *Gypsy Colt* (1954)
* *Arrow In The Dust* (1954)
* *Rails Into Laramie* (1954)
* *The Yellow Tomahawk* (1954)
* *Princess of the Nile* (1954)
* *The Desperado* (1954)
* *Dawn At Socorro* (1954)
* *Treasure of Ruby Hills* (1955)
* *Ten Wanted Men* (1955)
* *The Naked Street* (1955)
* *Man Without A Star* (1955)
* *I Cover The Underworld* (1955)
* *The Road To Denver* (1955)
* *A Man Alone* (1955)
* *The Vanishing American* (1955)
* *The Conqueror* (1955)
* *The Big Combo* (1955)
* *It Conquered the World* (1956)
* *Tribute to a Bad Man* (1956)
* *Pardners* (1956)
* *Accused of Murder* (1956)
* *The Lonely Man* (1957)
* *The Tin Star* (1957)
* *The Quiet Gun* (1957)
* *[[Susišaudymas O.K. Korale (filmas)|Susišaudymas O.K. Korale]]* (1957)
* *China Gate* (1957)
* *The Badge of Marshal Brennan* (1957)
* *The Last Stagecoach West* (1957)
* *Joe Dakota* (1957)
* *Gun Battle of Monterey* (1957)
* *Raiders of Old California* (1957)
* *Day of the Bad Man* (1958)
* *The Bravados* (1958)
* *The Young Lions* (1958)
* *Machete* (1958)
* *Guns, Girls, and Gangsters* (1959)
* *Ride Lonesome* (1959)
* *The Rifleman*, (ABC-TV, 1959)
* *The Slowest Gun In The West* (TV) (1960)
* *Posse From Hell* (1961)
* *The Twilight Zone" (CBS-TV, 1961)
* *The Man Who Shot Liberty Valance* (1962)
* *How the West Was Won* (1962)
* *The Dakotas* (ABC-TV 1963)
* *The Andy Griffith Show* (CBS-TV) (1965)
* *Keliais doleriais daugiau* (1965)
* *Geras, blogas ir bjaurus* (1966)
* *Suvesti sąskaitas* (1966)
* *Death Rides a Horse* (1967)
* *Day of Anger* (1967)
* *Anapus įstatymo* (1968)
* *Commandos* (1968)
* *Sabata* (1969)
* *Barquero* (1970)
* *El Condor* (1970)
* *Apačių kapitonas* (1971)
* *Return of Sabata* (1971)
* *Blogo žmogaus upė* (1971)
* *Storm Rider* (1972)
* *The Magnificent Seven Ride!* (1972)
* *Niekšas Frenkas ir Pašėlęs Tonis* (1973)
* *The Stranger and the Gunfighter* (1974)
* *Escape From Death Row* (1975)
* *Rinkis sunkesnį kelią* (1975)
* *Dievo ginklas* (1975)
* *Kid Vengeance* (1977)
* *The Perfect Killer* (1977)
* *Nowhere to Hide* (1977) (TV)
* *The Squeeze* (1978)
* *The Hard Way* (1979) (TV)
* *The Octagon* (1980)
* *Escape from New York* (1981)
* *Killing Machine* (1983)
* *Codename: Wild Geese* (1984)
* *The Master* (1984) (TV serialas)
* *Jungle Raiders* (1985)
* *Armed Response* (1986)
* *Der Commander* (1988)
* *Speed Zone!* (1989)
* *Thieves of Fortune'' (1989)

## Šaltiniai